8  سپتامبر 2016 تاریخینده چولپون-آتا، ایسیک-گؤل بؤلگه‌سینده یئنی قورولموش هیپودروم‌دا دونیایا تانینمیش ایکینجی دونیا کؤچری اویون‌لاری‌نین باغلانیش مراسیمی تشکیل ائدیلدی.
خاریجی و یئرلی اولدوزلارین قاتیلدیغی کونسرتدن سونرا، قیرقیزیستان باش ناظیری سورونبای زهئنبکوو ایکینجی دونیا کؤچری اویون‌لاری‌نین قاپانیشینی اعلان ائتدی.
باش ناظیر سورونبای زهئنبکوو ایکینجی دونیا کؤچری اویون‌لاری کؤچری اویقارلیغی‌نین ده یالنیز ایدمان فعالیت‌لرینی دئییل، مدنیتینی ده قوروماغی و اینکیشاف ائتدیرمگی مقصد قویدوغونو سؤیله‌دی.
باش ناظیره گؤره، ایکینجی دونیا کؤچری اویون‌لاری، دونیا خالق‌لاری‌نین اؤز اؤلکه‌لری‌نین اویون‌لارینی، عنعنه‌لرینی و مدنیتینی گؤسترمه‌نین قلوبال ساحه‌سینه دؤنه‌جک.
زهئنبکوو "دونیا کؤچری اویون‌لاری، مجازی معنادا، گؤچه‌به‌لرین کئچمیش، ایندیکی و گله‌جک اوچون بنزرسیز بیر گؤروشمه یئری اولا‌جاق." دئدی.
باش ناظیر، بو اویون‌لارین آتا‌لارین خاطیره‌سینه یالنیز بیر خراج دئییل، خالق‌لار آراسیندا قارشی‌لیق‌لی آنلاشما، قلوبال امکداشلیغین اینکیشافی و دونیادا باریش و ثابیتلیگین گوجلندیریلمه‌سی اوچون نظرده توتولان بیر آددیم‌دیر دئیه قید ائتدی.
3-8 سپتامبر تاریخ‌لری آراسیندا قیرقیزیستان اؤلکه‌سی‌نین اینجی‌سی ساییلان ایسیک-گؤل کناریندا ایدمانین 26 نوعون‌دن عبارت موسابیقه‌لر رئال‌لاشدی. موسابیقه‌ده دونیانین 62 اؤلکه‌سین‌دن ایدمانچی‌لار قاتیلدی. یاریشما‌لار چولپون-آتاداکی هیپودروم‌دا، کیرجی یایلاسیندا، "آورورا" ساناتوریومدا و بدن تحصیل و ساغلیق مرکزلرینده تشکیل ائدیلدی. اویوندا 387 میدال اویناتیلدی.
نتیجه‌ده، 79 میدال (25 قیزیل، 25 گوموش و 29 بورونج) قازانا‌راق بیرینجی‌لیگی قیرقیزیستان الده ائتدی. ایکینجی سیرادا 24 میدال (15؛ 3؛ 6) قازانان تورکمنیستان و اوچونجولوگو قونشو اؤلکه قازاقیستان 38 میدا‌لی ایله (12؛ 12؛ 13) قازاندی. تورکیه 1 قیزیل میدا‌لی آت کوریینده جیریت اویونوندا قازانا‌راق .10 سیرادا یئر آلدی.
